नई दिल्ली। दीपावली का पांचवा और अंतिम पर्व है भाई दूज (Bhai Dooj). यह पर्व चित्रपुप्त पूजा का भी होता है. चित्रगुप्त का जन्म ब्रह्मा जी के काया से हुआ है. कायस्थों के आराध्य हैं चित्रगुप्त. कार्यस्थ का अर्थ जो हर काम में सक्षम हो. चित्रगुप्त जी सृष्टि के पाप-पुण्य का लेखा-जोखा रहते हैं. धर्मराज को न्याय करने में सहयोग करते हैं. भैया दूज को यम द्वितीया भी कहा जाता है. यम देवता ने अपनी बहन यमुना को भाई दूज के दिन दर्शन दिए थे. यम देवता ने प्रसन्न होकर अपनी बहन को वरदान दिया. भाई और बहन एक साथ यमुना में स्नान करेंगे तो मोक्ष की प्राप्ति होगी. भारतीय संस्कृति में मोक्ष का बड़ा महत्व है. इसी वजह से यमुना में भाई-बहन स्नान करते हैं. संस्कृति को जीवित रखना है तो नदियों को जीवित रखना होगा.